बेगूसराय, बिहार : हसनपुर चीनी मिल द्वारा विस्तार कार्य किया जा रहा है। मिल प्रबंधन द्वारा गन्ना पेराई क्षमता बढ़ाने पर जोर दिया जा रहा है, और इसके टीम विस्तारीकरण के काम में जुटी हुई है। विस्तारीकरण के बाद पेराई क्षमता बढने से किसानों की राह भी काफ़ी आसन होगी, जिन्हें पेराई के वक़्त काफ़ी दिक्कतों का सामना करना पड़ता है। बिहार में गन्ना फसल के लिए यह वर्ष अनुकूल माना जा रहा है। पर्याप्त मात्रा में वर्षा से फसल का उत्पादन भी बढने का अनुमान है। इससे किसानों में खुशहाली देखी जा रही है।
मीडिया रिपोर्ट के मुताबिक हसनपुर चीनी मिल के उपाध्यक्ष शंभू प्रसाद राय ने कहा कि, आगामी वर्ष 75 हजार क्विंटल प्रतिदिन गन्ना पेराई की जाएगी। चीनी मिल में नये संयंत्र लगाए जा रहे हैं। अगले पेराई सत्र में 80 लाख क्विंटल गन्ने की खपत होगी।
आपको बता दे, इस साल चुनाव से पहले बिहार में चीनी उद्योग को मजबूती देने को लेकर सोशल मीडिया से लेके हर जगह खूब चर्चा हुई है।
यह न्यूज़ सुनने के लिए प्ले बटन को दबाये.